Критична релативна влажност

Критичната релативна влажност (КРВ) на солта се дефинира како релативна влажност на околната атмосфера  при која материјалот почнува да ја апсорбира влагата од атмосферата и обратно.

Кога влажноста на атмосферата е еднаква на (или е поголема од) критичната релативна влажност на примерок од сол, примерокот апсорбира вода сè додека целата сол не се раствори за да се добие заситен раствор. Сите соли и мешавини кои може да се растворат во вода имаат карактеристична критична влажност.

Критичната релативна влажност на повеќето соли се намалува со зголемување на температурата. На пример, критичната релативна влажност на амониум нитрат се намалува за 22% со температура од 0 °C до 40 °C (32 °F до 104 °F).

КРВ на неколку соли е дадена во табела 1:
соли Критична релативна влажност (%) Калциум нитрат 46.7 Амониум нитрат 59.4 Натриум нитрат 72.4 Уреа 72,5 Амониум хлорид 77.2 Амониум сулфат 79.2 Дијамониум фосфат 82,5 Калиум хлорид 84,0 Калиум нитрат 90,5 Моноамониум фосфат 91.6 Монокалциум фосфат 93.6 Калиум сулфат 96.3
Табела 1: КРВ на чистите соли на 30 °C.

Мешавините на соли обично имаат помала критична влажност од која било од состојките. Ѓубрива кои содржат уреа како состојка обично покажуваат многу помала КРВ од ѓубривата без уреа. Табела 2 ги прикажува податоците за КРВ за двокомпонентни мешавини:
--- Амониум нитрат Уреа Амониум сулфат Калиум хлорид Амониум нитрат --- 18.1 62.3 67,9 Уреа 18.1 --- 56.4 60.3 Амониум сулфат 62.3 56.4 --- 71.3 Калиум хлорид 67,9 60.3 71.3 ---
Табела 2: Критична релативна влажност на мешавини на соли на 30 °C (вредностите се процентуална релативна влажност).

Како што е прикажано, ефектот од мешањето на солта е најдраматичен во случајот на амониум нитрат со уреа. Оваа смеса има екстремно ниска критична релативна влажност и затоа може да се користи само во течни ѓубрива.

 Наводи 



Категорија:Физички величини
Категорија:Атмосферска термодинамика
Категорија:Земјоделски хемикалии
Категорија:Хемиски својства